చతురానన్ మిశ్రా

చతురానన్ మిశ్రా (7 ఏప్రిల్ 1925 - 2 జూలై 2011) భారతదేశానికి చెందిన రాజకీయ నాయకుడు. ఆయన 1996లో జరిగిన లోక్‌సభ ఎన్నికలలో మధుబని లోక్‌సభ నియోజకవర్గం నుండి లోక్‌సభ సభ్యుడిగా ఎన్నికై కేంద్ర వ్యవసాయ శాఖ మంత్రిగా పని చేశాడు.
రాజకీయ జీవితం
చతురానన్ మిశ్రా 1940లలో కమ్యూనిస్ట్ పార్టీ ఆఫ్ ఇండియాలో చేరి 1962 బీహార్ శాసనసభ ఎన్నికల్లో గిరిదిహ్ నుండి పోటీ చేసి 6,379 ఓట్లతో రెండవ స్థానంలో నిలిచాడు. ఆయన 1964లో భారత కమ్యూనిస్ట్ పార్టీ జాతీయ మండలిలో చేరి ఆల్ ఇండియా ట్రేడ్ యూనియన్ కాంగ్రెస్ బీహార్ రాష్ట్ర కమిటీ అధ్యక్షుడయ్యాడు. చతురానన్ మిశ్రా 1969 & 1980 నుండి గిరిదిహ్ నియోజకవర్గం నుండి బీహార్ శాసనసభ సభ్యుడిగా ఎన్నికయ్యాడు.

చతురానన్ మిశ్రా 1977లో జరిగిన లోక్‌సభ ఎన్నికలలో  హజారీబాగ్ లోక్‌సభ నియోజకవర్గం నుండి పోటీ చేసి 35,809 ఓట్లతో మూడవ స్థానంలో నిలిచాడు. ఆయన 1981 ఉప ఎన్నికలో కాంగ్రెస్ (ఐ) అభ్యర్థి ఊర్మిళా దేవి చేతిలో ఓడిపోయాడు. చతురానన్ మిశ్రా 1980లలో ఆల్ ఇండియా ట్రేడ్ యూనియన్ కాంగ్రెస్ అధ్యక్షుడయ్యాడు. 

చతురానన్ మిశ్రా 1984 & 1990లో రెండుసార్లు రాజ్యసభకు ఎన్నికయ్యాడు. ఆయన ఏప్రిల్ 1989లో సీపీఐ పార్టీ సెక్రటేరియట్‌లో సభ్యుడిగా చేరాడు.

చతురానన్ మిశ్రా 1996లో జరిగిన లోక్‌సభ ఎన్నికలలో  మధుబని లోక్‌సభ నియోజకవర్గం నుండి  లోక్‌సభ సభ్యుడిగా ఎన్నికై కేంద్ర వ్యవసాయ మంత్రిగా పని చేశాడు. ఆయన మే 1997లో కేంద్ర ఆహారం, పౌర సరఫరాలు, వినియోగదారుల వ్యవహారాలు & ప్రజా పంపిణీ శాఖల మంత్రిగా కూడా  పని చేశాడు.

మూలాలు  

వర్గం:1925 జననాలు
వర్గం:2011 మరణాలు
వర్గం:బీహార్ వ్యక్తులు
వర్గం:11వ లోక్‌సభ సభ్యులు
వర్గం:బీహార్ రాజకీయ నాయకులు
వర్గం:బీహార్ నుండి ఎన్నికైన లోక్‌సభ సభ్యులు